
ŠAKIŲ RAJONO SAVIVALDYBĖS  TARYBA

SPRENDIMAS

DĖL LEIDIMO UŽDARAJAI AKCINEI BENDROVEI „ŠAKIŲ VANDENYS“ IMTI KREDITĄ 

2008 m. kovo 27 d. Nr. T-81
Šakiai


Savivaldybės taryba,  vadovaudamasi  Lietuvos  Respublikos vietos savivaldos įstatymo (Žin., 1994, Nr.55-1049; 2000, Nr.91-2832) 17 str. 22 p., atsižvelgdama į uždarosios akcinės bendrovės „Šakių vandenys“  direktoriaus  2008  m.  sausio  6  d.  prašymą  Nr.  75  ir  savivaldybės   kontrolierės  2008  m.  vasario  7   d. išvadą Nr.  S - 306  „Dėl garantijos suteikimo“, n  u s  p r e n d ž i a:


1. Leisti uždarajai akcinei bendrovei „Šakių vandenys“ imti savo vardu 1200,00 tūkst. litų ilgalaikę (10 metų) banko paskolą Nemuno vidurupio projekto I etapo įgyvendinimui, suteikiant paskolai savivaldybės garantiją. 


2. Pavesti uždarosios akcinės bendrovės „Šakių vandenys“ direktoriui paskolos pirkimą organizuoti Viešųjų pirkimų įstatymo nustatyta tvarka.

Meras




                    Juozas Bertašius

